ใครพยายามติดต่อเรา? นักดาราศาสตร์ สุดงง พบคลื่นวิทยุประหลาด จากดาวใกล้โลก
(ภาพประกอบ),นักดาราศาสตร์ที่หอดูดาวที่เปอร์โตริโก พากันงงงวย หลังตรวจพบคลื่นวิทยุประหลาด มาจากดาวที่อยู่ห่างจากโลกประมาณ 11 ปีแสง ตั้งคำถามถูกส่งมาจากไหน เพราะมีรูปแบบคลื่นมีความถี่ที่ไม่เคยพบมาก่อน,เมื่อ 19 ก.ค. 60 เว็บไซต์ มิร์เรอร์ รายงาน นักดาราศาสตร์ประจำหอดูดาว อาเรซีโบ ซึ่งเป็นกล้องโทรทรรศน์วิทยุขนาดใหญ่ ติดตั้งอยู่ในบริเวณใกล้เมืองอาเรซีโบ ในประเทศเปอร์โตริโก ต้องพากันงุนงงสงสัย หลังได้รับสัญญาณวิทยุแปลกประหลาดมาจากดาวดวงเล็กในห้วงจักรวาลอันไกลโพ้น เมื่อเดือนพฤษภาคมที่ผ่านมา โดยนักดาราศาสตร์คาดว่า น่าจะมาจากดาวเคราะห์แคระแดง ซึ่งมีชื่อว่า รอสส์ 128 (ROSS) ที่อยู่ห่างจากโลกเรา 11 ปีแสง แต่เรื่องที่ทำให้เกิดความสงสัยคือ รูปแบบของคลื่นวิทยุครั้งนี้ที่ดักจับได้เมื่อ พ.ค. กลับไม่ตรงกับคลื่นวิทยุที่มาจากดาวรอสส์ 128 ก่อนหน้านี้,เว็บไซต์ เดอะ มิร์เรอร์ รายงานดูเหมือนทฤษฎีที่มีความเป็นไปได้มากที่สุดคือ ปรากฏการณ์แฟลร์ หรือพลังลุกจ้า ที่มาจากดาวรอสส์ 128 ขณะที่ นายอาเบล เมนเดซ ผู้อำนวยการประจำหอดูดาวอาเรซีโบกล่าวว่า พวกเราไม่รู้ว่าจุดกำเนิดของคลื่นวิทยุเหล่านี้คือที่ใด แต่มีความเป็นไปได้ 3 ข้อ คือ 1.ถูกปล่อยมาจากดาวรอสส์ 128 2.ถูกปล่อยมาจากวัตถุอื่นในบริเวณดาวรอสส์ 128 และ 3.เป็นการระเบิดของดาวเทียมที่โคจรในระดับสูง,อย่างไรก็ตาม นายเมนเดซ ชี้ว่า โชคไม่ดีที่การตั้งข้อสันนิษฐานถึงที่มาของคลื่นวิทยุทั้ง 3 ข้อดังกล่าว ดูจะไม่สามารถอธิบายในเรื่องนี้ได้ เพราะ 1.การเกิด แฟลร์ จากดาวรอสส์ 128 ที่ผ่านมา จะมีคลื่นความถี่ต่ำกว่านี้ 2.ไม่มีวัตถุที่โคจรอยู่ในบริเวณดาวรอสส์ 128 และ 3.ไม่มีดาวเทียมปลดปล่อยพลังงานจากการระเบิดเป็นคลื่นที่มีสัญญาณคล้ายคลึงกับคลื่นวิทยุที่ตรวจจับได้จากกล้องโทรทรรศน์วิทยุอาเรซีโบ ,ด้วยเหตุนี้ พวกเราจึงพบเรื่องประหลาดที่นี่ และคำอธิบาย 3 ข้อนี้คือสิ่งที่ดีที่สุดสำหรับเราในขณะนี้ นายเมนเดซ กล่าวทิ้งท้าย.
นักดาราศาสตร์ที่หอดูดาวที่เปอร์โตริโก พากันงงงวย หลังตรวจพบคลื่นวิทยุประหลาด มาจากดาวที่อยู่ห่างจากโลกประมาณ 11 ปีแสง ตั้งคำถามถูกส่งมาจากไหน เพราะมีรูปแบบคลื่นมีความถี่ที่ ไม่เคยพบมาก่อน
หอดูดาวเปอร์โตริโก,หอดูดาวอาเรซีโบ,คลื่นวิทยุ,คลื่นวิทยุประหลาด,ดาวรอสส์ 128